**Қарағанды облысы білім басқармасының**

**Сәтбаев қаласы білім бөлімінің**

**«№15 жалпы білім беретін мектебі» КММ** **2020-2021 оқу жылындағыщгггггш**

**тәрбие жұмысының анализ**

2020-2021 оқу жылына мектепішілік тәрбие жұмысы жоспарланып, бекітілген мақсаты мен міндеттеріне сай жұмыс жүргізілді. Барлық ісшаралар оқушының білімді де тәрбиелі жеке тұлға ретінде қалыптасып, бәсекеге қабілетті етіп тәрбиеленуіне бағытталды.

Тәрбие жұмысының жылдық жоспары Қазақстан Республикасының Білім және ғылым министрінің 2019 жылғы 15 сәуірдегі «Рухани Жаныру» бағдарламасын жүзеге асыру контекстінде білім берудің тұжырымдамалық негізін бекіту туралы» №145 бұйрығы негізінде құрылды.

Тәрбие жұмысын ұйымдастырып, басқаруда мақсат, міндеттер анықталды. Іске асырылып жатқан жұмыс жалпыадамзаттық және ұлттық құндылықтарға негізделген жеке тұлғаларға бағытталған тәрбие беру кеңістігін дамытуға жағдай жасау проблемасын шешуді көздейді. Тәрбие жұмысының мақсаты: «Рухани жаңғыру» бағдарламасының шеңберінде рухани байлықты, моральдық тазалықты, дене бітімін жетілдіруді, бәсекеге қабілеттілікті, прагматизмді, ұлттық сәйкестікті, білімнің табынуын, эволюциясы мен сана-сезімінің ашықтығын, әлеуметтік рөлдердің жүйесін толықтай орындауға қабілетті, XXI ғасырдың лайықты өмірін қалыптастыруға қабілетті жан-жақты және үйлесімді дамыған тұлғаны тәрбиелеу. Аталған мақсатқа бағытталған нақты міндеттер қойылды. Тәрбие процесін ұйымдастыруда мектеп ұжымы, ата-ана, оқушылар бірлесе әрекеттеседі.

Оқу жылында тәрбие жұмысы 8 бағыт бойынша онлайн және офлайн форматта экскурсиялар, дөңгедек үстел, пікір сайыс, байқаулар мен конкурстар, көрмелер мен таныстырылымдар формасында жүзеге асырылды.

Тәрбиелік жұмысын алқалық басқаруын қамқоршылық кеңесі, ата-аналармен жұмыс орталығы, сынып жетекшілердің әдіс – бірлестігі құрылымдары арқылы жүзеге асырамыз. Сонымен қатар, жеке тұлғалармен жан-жақты тәрбие жұмысын ұйымдастыруда оқушылардың «Талап» өзін-өзі басқару ұйымының жұмысын тиімді қолданылады. «Жас қыран», «Жас ұлан» ұйымдары, «Сұңқар» әскери-патриоттық клубы, «Қылықты қыз» қыздар клубы, «Жас жол инспекторлары», «Жас өрт сөндіруші», «Жас құтқарушы» жасақтары, «Мейірім» еріктілер командасы, «Ұшқын» жас зерттеушілер алаңының жұмыстары тәрбие жұмысында оң нәтиже береді.

Білім алушыларды белсенді позициялы, бәсекеге қабілетті, зиялы, рухани, елжанды рухта тәрбиелеу мақсатында іске қосылған республикалық, облыстық, қалалық және мектепішілік жобалардың берер пайдасы мол. Мектеп республикалық, облыстық «Қоғамға қызмет ет», «Өнегелі өмір», «Бір отбасы – бір кітап», «Отбасы сағаты», «Оқуға құштар мектеп», «Сарыарқа саңлағы», «Ұшқыр ой алаңы» жобаларын іске асыруда белсене қатысты. Сондай-ақ мектепішілік «Менің таңдауым» және «Біз біргеміз» жобасын табысты іске асырылуда.

1. **Қазақстандық патриотизм және азаматтық тәрбие, құқықтық тәрбие**

Бұл бағытта «Мен елімнің патриотымын» челленджі, «Елім деп соғады жүрегім» ән шашуы, «Біз тәуелсіз елміз» сынып сағаттары, «Туған жерім – алтын бесігім» суреттер байқауы, «Мен еліммен мақтанамын» көрмесі ұйымдастырылды. Бұл ісшаралардың негізгі мақсаты:  әрбір азаматтыӊ жері мен еліне қамқорлық жасауын көздеп, Отансүйгіштікке тәрбиелеу. Сонымен қатар қала күніне арналған дөңелек үстел, көрме, шығармашылық байқаулар туған жерінің нағыз патриоты болуға тәрбиелейді.

Сәтбаев қаласының білім бөлімінің ұйымдастыруымен өткен Тәуелсіздігіміздің 30 жылдығына арналған «30 қайырымды іс» акциясы аясында қайырымдылық челленджін №14 жалпы білім беретін мектебінен қабыл алып, №16 жалпы білім беретін мектебіне жолдады. Осы челленджге 10-сыныптардың оқушылары белсене қатысып, мектебімізідің 3 аз қамтылған отбасына азық-түлік себетін сыйлады.

Қазақстан Республикасының Тәуелсіздігінің 30 жылдығына арналған "Мен елімнің ертеңімін" атты челленджі ұйымдастырылды. Оқушылардың патриоттық рухын көтеруді көздеген челленджге сынып оқушылары белсене қатысты.

Мектебімізде еліміздің тәуелсіздігінің 30 жылдығына орай «Менің елімнің - тарихы менің тарихым» атты 7-9 сыныптар арасында эссе жазу ұйымдастырылды. Мақсаты: Отанды сүюге, ел байлығын қорғауға, болашақта Отанымыз Қазақстанды өркендетуге білімді адамдар керек екенін ұғындыру, бүгінгі тәуелсіздікке қалай қол жеткенін зерделеу.

7б сыныбының сынып жетекшісі Аманжолова З.Ж. "1986 жылғы желтоқсан оқиғаларына 35 жыл" тақырыбы бойынша zoom форматында еліміздің тарихындағы маңызды оқиғалар туралы оқушылардың ой-өрісін кеңейту, Қазақстан аумағында тұратын халықтардың өкілдеріне деген сүйіспеншілік пен құрмет сезімін қалыптастыру мақсатында сынып сағатын өткізді.

7А сыныбында Тәуелсіздік жолында маңызды үлес қосқан тұлғалардың фото көрмесі ұйымдастырылды. Көрме барысында білім алушылар атақты тұлғалардың еліміздің Тәуелсіздік алу жолындағы ерен еңбектері туралы мағлұмат алды.

«Жас Ұлан» және «Жас Қыран» бірыңғай балалар мен жасөспірімдер ұйымы жұмысы қарқынды ұйымдастырылуда. Ұйым мүшелерінің қатары жыл сайын артуда. Ұйымға мектептің белсенді, үлгілі, үздік оқушылары қабылданды.

1. **Рухани-адамгершілік тәрбие**

«Тарихқа тағзым» күніне орай «Жамбыл Жабаев – жүз жасаған бәйтерек» тақырыбында 7 «А» сыныбында сынып сағаты өткізілді. Мақсаты: Оқушылардың Жамбыл Жабаевтың өмірі мен шығармашылығы жайлы мәліметтер бере отырып, олардың тіл мәдениетін, сөздік қорын, шығармашылық қабілетерін және оларға патриоттық тәрбие беру. 7 «А» сыныбы Жамбыл Жабаевтың «Алғадай туралы әрбір ой», «Ленинградтық өренім» сияқты өлеңдерінің құрылысын талдады. Сын тұрғысынан ойлау стратегиясы бойынша Жамбыл өлеңдеріне талдау жұмыстарында белсенділік танытты. Сонымен бірге сөздікпен жұмыс, сұрақ-жауап стратегиясы бойынша тапсырмаларды орындады. Іс-шараға қатысқан оқушылардың барлығы белсенділік танытты.

Өткен ғасырдың басында тәуелсіздік идеяларын халық арасында дәріптеуге зор еңбек сіңіріп, азаттық жолында құрбан болған әрі елге қызмет етудің озық үлгісін көрсеткен Алаш қайраткерлерінің есімін ұлықтау өте маңызды. Осы орайда Тарихқа тағзым күнінде 7Б сыныбы Алаш қайраткерлерін ұлықтап видео дайындады.

Оқушылардың кітап оқуға қызығушылығын арттыру мақсатында мектебімізде облыстық «Оқуға құштар мектеп» жобасы аясында жоспар құрылды. Бұл жұмыс әр сыныпта оқу сағаты ретінде жүзеге асырылды. Оқушылар алдын ала берілген кітапттар тізімі бойынша буктрейлер, коллаж, буклеттер жасады.

Қазан айында Латын әліпбиіне көшудің маңыздылығы туралы терең мағлұмат беру, қоғамдық пікір қалыптастыру мақсатында «Жас Ұлан» ұйымының мүшелерімен «Латын әліпбиіне көшудің тиімділігі» тақырыбында қашықтықтан пікірсайыс өтті. Ісшара барысында Жас ұландықтар жаңа Қазақстандық Патриотизмнің құндылықтары мен мұраттары жүйесін иеленетін патриот ұрпақ екендігін байқатты. Тақырып төңірегінде өз ойын ашық білдіріп, өткір пікір айтты.

1- 4 кезекші сыныптар арасында кітапханамен таныстыру ұйымдастырылды, Абай Құнанбайұлының 175 жыл толуына орай қазан айында кітапханада «Абай Әлемі» кітап көрмесі жасалды, «Абайдың табиғат лирикалары» тақырыбы бойынша өлең оқу сайысы, Абайдың аудармаларынан үзінді көрініс көрсету, Абайдың поэмаларынан мәнерлеп оқу сайысы, Абайдың қара сөздерінен бейне слайд және Абайдың қара сөздерінен шағын қойылым (үзінді) өткізілді.

«ХХІ ғасыр –сауатты ұрпақ ғасыры!» оқу сауаттылығы апталығы аясында «Кітап өмір ұстазы» белгілі бір кітап туралы көркем түрде әңгімелейтін қысқа бейнероликтер, «Ертегілер елінде» сахналық қойылымдар, «Менің отбасым және кітап» фотоакция, «Өз оқығаныңды өзгеге табыс ет» кітап алмастыру, Қазақстан кітапханаларына онлайн экскурсия ұйымдастырылды. Осы ісшаралар негізінде оқушылар оқыған кітаптарын бір біріне табыстап, алған әсерлерін бөлісті, мектеп кітапханасына саяхат жасады, шағын ертегілерді сахналап көңіл көтерді, отбасымен әдеби кітаптарды оқу сәтінен фотолар ұсына білді. Бұл іс шара әр оқушы үшін қызықты болды. Нәтижесінде мұғалімдер кітап оқуға баулу, отбасымен рухани байлыққа жетелеу, өз оқығанын өзгеге табыстау арқылы кітапқа жарнама жасап, қызығушылықты арттыру сынды мақсаттарға қол жеткізді.

1. **Ұлттық тәрбие**

«Ұмыт болған салт-дәстүрлер мен ұлттық тағамдар» тақырыбында видеороликтер сайысы ұйымдастырылды. Сайыстың мақсаты ұмытыла бастаған тағам түрлері мен ұлттық салт-дәстүрді оқушыларға таныту. Аталған тақырып бойынша ата-аналар ұлттық тағамдарды дайындау процессінен видеороликтер жасаса, оқушылар ұлттық салт-дәстүр туралы білімдерін танытатын таныстырылым дайындады.

Қашықтық форматта «Ата көрген тон пішер, Әке көрген оқ жонар» атты таныстырылымдар ұйымдастырылды. Оқушылар ата-аналарынан үйренген өнер түрлерін бәрлесе көрстеіп, жасалу жолына түсіндірме жүргізіді. Әлеуметтік желілерлде бұл жұмыс жақсы бағаланды.

"Отбасы-өнеге өрісі" атты сынып сағаты өтті. Отбасы — адам баласының түп қазығы, алтын ұясы. Адам баласы шыр етіп дүние есігін ашқаннан бастап сол ортаның ыстық-суығына бейімделіп, ықпалына көніп, осында ер жетеді. "Жеті атасын білген ер, жеті жұрттың қамын жер" демекші. Отбасынан өнеге алған бала жеті атасын жетік біледі. Балалар қазақтың қасиетті жеті санын ескеріп, жеті жоқ, жеті қазына, әлемнің жеті кереметін білетіндерін ортаға салып өз ойларымен бөлісті.

3"А" сынып оқушыларымен Ұлыстың ұлы күні қарсаңында "Шежіре" күніне орай сынып сағаты өтті. Ондағы мақсаты оқушылар шежіре, жеті атаны білу арқылы өзін тану. Атадан үлгі өнеге, тәрбие алу. Ананы, ата текті құрметтеу. Сынып сағаты тартымды өтті. Оқушылар ата тектері, шежіре жайлы көптеген мағлұматтар алды.

«Ұлттық тағамдар» күніне орай "Наурыз шуағы" мектеп жоспары аясында 21 Наурыз — Ұлттық тағамдар күніне орай 6В сыныбы "Ұмыт болған ұлттық тағамының жасалу жолы" бойынша видео дайындады.

23 наурыз күні 10 Б сыныбында, Биркенова Айсара Алшынбаевнаның жетекшілігімен "Жоралғы күніне" қойылым ұйымдастырылды. Ербусинов Ерасылдың нағашы әжесі Кәукербекова Жанұзақ әжеміз, әдет-ғұрып, салт-дәстүр, ырымдардың адам және қоғам өміріндегі маңызын түсіндіре отырып, "Бесікке салу" дәстүрін көрсетіп берді. Мақсаты: Бесік-жаңа туылған бала үшін, қасиетті мүлік, алтын ұя болып есептеледі. Туылған баланы бесікке салу - қазақ халқы үшін мәртебелі, қасиетті дәстүр болып есептеледі.

1. **Отбасы тәрбиесі**

Облыстық «Отбасы сағаты» жобасы аясында қалалық білім бөлімінің ұйымдастыруымен өткізілген тікелей эфирлерде мектеп белсенділіқ танытты. «Балалар еңбегі және балалар еңбегінің нашар түрлері»,  **«**Мамандықты дұрыс таңдау – табысты өмірдің кілті**» тақырыбында тікелей эфирлер жүргізілді, сонымен қатар басқа да тікелей эфирлерге спикер дайындалды.**

Облыстық «Бір отбасы – бір кітап» акциясын жүзеге асыру барысында мектепшілік ісшаралар өткізілді. Акцияның қортындысы бойынша облысқа қатысуға мектебіміздің атынан 5 «А» сынып оқушысы - Марлен Ұлтуға жолдама берілді. Қарағанды облысының білім беруді дамытудың оқу-әдістемелік орталығының ұйымдастыруымен желтоқсанның 26 күні облыстық "Бір отбасы - бір кітап" акциясының I жартыжылдығын қорытындылау кезеңі онлайн түрінде тікелей эфир арқылы өткізілді. Осы акция қатысушысы – Марлен Ұлту, Бегеновтар отбасы болып, Абай Құнанбайұлының М.Лермонтовтан «Менің сырым, жігіттер, емес оңай» аудармасы бойынша мәнерлеп оқу сайысына қатысып, III орынға ие болды.

Қаңтар-наурыз айларында мектептің ата-аналары "Оқитын отбасы" жобасын іске асыру шеңберіндегі іс-шараларға қатысты. Кітапханашылар құрастырған жоспарға сәйкес әр отбасы оқыған кітабы бойынша бейнеролик, фотоколлаж, буктрейлер жасады. Барлық жұмыстар үнемі мектеп беттерінде әлеуметтік желілерде жарияланады.

Мектепішілік "Біз біргеміз" жобасы аясында жоспар әзірленді. Жоспарға сәйкес қыркүйек айында ата-аналар комитеті, әкелер кеңесі, Аналар мектебі құрылып, жұмыс жасады.

Қараша айында қыздармен және аналармен "Мен сені түсінуге тырысамын" атты тренинг өтті. Ол ананың балаға деген сүйіспеншілігін байқау, өзінің және басқалардың жеке басын бағалау, құрметтеу, сезімдер мен эмоцияларды білдіру мақсатында ұйымдастырылған.

Желтоқсан айында оқушылардың мектеп ауласына деген қызығушылығын арттыру мақсатында мұз қалашығы салынды. Іс-шараға аналар мектебінің, әкелер кеңесінің және ата-аналар комитетінің мүшелері белсенді қатысты.

Қалалық әкелер кеңесі ұйымдастырған "Мұз қалашығы" байқауына мектебіміздің әкелер кеңесі қатысып, "Смешарики" мультфильмінің кейіпкерін құрды, оның қорытындысы бойынша қала әкімінің Алғыс хатын алды.

Ақпан айында Г.И. Түктібаеваның басшылығымен "Жеңгелер мектебі" құрылды. Бірінші отырыста жалпы ереже бекітіліп, жұмыс жоспары жасалды. Наурыз мерекесі қарсаңында "Мен сіздерге ұқсағым келеді" атты іс-шара өтті.

Мамыр айында «Жеңгелер мектебі» мектебіміздің аз қамтылған отбасыларын көмек қол ұшын созып, азық-түлік себеттерін алып барды.

1. **Еңбек, экономикалық және экологиялық тәрбие**

Оқушыларға кәсіби бағдар беру мен түлектерді жұмыспен қамту жұмысын ұйымдастыру ерекше назарда. Оқушыларға кәсіптік бағдар беру жұмысын нәтижелі ету мақсатында «Менің таңдауым» жобасын құрастырдым. Жоба 5 жылға жоспарланып, 2024-2025 жылы аяқталады деп жоспарланды. Жобасы аясында біздің мектепте көптеген іс-шаралар өткізілді: тәрбие сағаттары, дөңгелек үстел, тренингтер, кездесулер, көрмелер, кәсіби сынымалар, т.б. Кәсіптік бағдар беру жұмысы бойынша 2020-2021 оқу жылында қалалық «Мамандықтар әлемін ашамыз» форумында мектеп командасы І орын иеленді. Форумның облыстық кезеңінде «Осындай мамандық бар» номинациясында І орын, «Мамандық кеше, бүгін, ертең» номинациясында ІІ орын, «Мамандық таңдайтын уақыт» номинациясы бойынша ІІ орын дипломымен марапатталды. «Мамандықтар әлемін ашамыз» республикалық форумда «Осындай мамандық бар» номинациясында ІІ орын иеленді. «Жас педагог, психолог - 2021» облыстық сайысында ІІ орынға ие болды. «Болашаққа жолдама» форумының қалалық кезеңінде мектептен 7 жұмыс жүлделі орындарға ие болды.

Қалалық «Отбасы сағатында» Сапарова Зере 10-сынып оқушысы өзі таңдаған мамандықпен таныстырса, Деревцов Егор – мектептің өзін-өзі басқару ұйымының президенті өзінің қатарластарына мамандық таңдау бойынша ұсыныстар берді.

Мектептің өзін-өзі басқару ұйымы белсенді түрде жұмыс жасайды. 2020-2021 оқу жылында президент сайлауы өткізіліп, әр кандидат өз бағдарламасын ұсынып, нәтижесінде Деревцов Егор таңдалып алынды. Ұйым құрамы мен ережесі мектеп директорының бұйрығымен бекітілді.

«Өнегелі өмір» облыстық жобасы – мектеп оқушыларымен жетістік пен табысқа жеткен жерлестерімен кездесулерін ұйымдастыру. Осы жоба аясында оқушыларды еңбекке баулу мақсатында айына 1-2 табысты тұлғамен кездесу өткізілді.

4 - сыныптарда «Құстарға қамқор болайық» тақырыбында оқушылармен бірге ұя жасау іс-шарасы өткізілді. Мақсаты: Оқушыларға құстарға қамқорлық жасауға үйрету, жем беру жолдарын түсіндіру. Құстар табиғаттың бір бөлшегі, адамның досы, қыс мегілінде қамқорлықты қажет ететіні жайлы ақпараттар беріліп, шығармашылық, сарамандық жұмыс жүргізілді. Жұмысты ұйымдастырушы Қиянбекова Г.С, Кожакова Ш.А, Каскатаева Р.А.бұл іс-шараның әрі қарай ата-анамен және төменгі сынып оқушыларымен жалғасын табатыны жайлы мәлімдеді.

Наурыз мерекесі қарсаңында 15 наурыз — Жайлау күніне орай 9-сыныпта сынып жетекшісі Идрисова Елена Ивановна Семей полигонының қасіретіне арналған сынып сағатын өткізді. Балалар осы тақырып бойынша ақпарат дайындап, сыныптастарына ұсынды. Бірге әңгіме түрінде қорытынды жасады.

9Б сыныбымен "Семей полигоны" атты тәрбие сағаты өтті. Мақсаты: Оқушыларға Семей өңіріндегі жүргізілген ядролық сынақ және оның зардаптары туралы мәліметтер беру. Қоршаған ортаның ластануы тіршілік иелеріне өте зиян келтіретінін айтып, келешекке табиғат тағдыры өз қолдарында екені туралы толық түсініктер беру. Барлық оқушылар арасында сұрақ жауаптар болып, пікір алмасты. Оқушылар қызығушылықпен қатысып, белсенділік танытты.

"Қоршаған ортаға қамқор болайық", «Тұрмыстық қоқыс мәселесін шешу», «Таза планета менен басталады», т.б. тақырыптарында табиғат ресурстарын үнемді қолдануға баулу мақсатында тәрбаие сағаттары, челлендж, суреттер көрмесі өтті.

22-27 ақпан аралығында «Қаржы әлемі» қаржылық сауаттылық апталығы аясында жоспар құрылып, жопар бойынша дөңгелек үстел, викторина, сарттап жобалар байқауы, кездесулер өткізілді.

1. **Көпмәдениетті және көркем-эстетикалық тәрбие**

Қаңтар айында Қазақстан Республикасының Тәуелсіздігінің 30 жылдығына орай мектебімізде 4-5 сыныптар арасында «Бір шаңырақ астында» атты сурет салу ұйымдастырылды. Мақсаты: Оқушыларға көп ұлтты Қазақстан халқының татулықпен, бірлікпен өмір сүріп жатқаны жайлы танымдық ойларын дамытып, өзге ұлт өкілдері туралы түсініктерін сурет салу арқылы кеңейту. Оқушылар бір шаңырақ астында тату өмір сүріп жатқан тәуелсіз елімізді суреттеп беруге тырысты.

"Наурыз шуағы" мерекесі қарсаңында 1 сыныптар арасында "National fashion week" ұлттық киімдер байқауы ұйымдастырылды. Өткізудегі мақсаты оқушыларға ұлттық киімізді дәріптеу, құрметтеуді үйрету. Байқау жоғары деңгейде өтті. Оқушылар өздерін таныстырды және киген ұлттық киімдері туралы мағлұмат берді. Қыздар өздері армандаған гүлдерін жасап, ұлттық ойындар, салт- дәстүр туралы сұрақтарға да жауап бере білді. Кішкентай арулар байқауға белсене қатысып, орындар алды.

Мектебімізге Әлкей Марғұланның есімін беріп, мұражайын ашу мақсатында ғалымның зерттеген археологиялық ескерткіштері бойынша ақпарат жинақталуда. Осыған орай 5-7 сынып оқушыларына Ұлытау өңіріндегі тарихи ескерткіштер туралы ақпарат жинақтау тапсырылды. 8-9 сынып оқушылары Әлкей Марғұланның жүріп өткен жолы бойынша зерттеу жұмыстарын жасап, мағлұмат жинастырды. Аталған жұмыстар оқушылардың туған өлкеміздің киелі жерлері туралы білімін кеңейтіп, оларға деген құрметін арттырады.

Қазақ тілі мен әдебиеті пәні мұғалімі Есмаганбетова Калдыгуль Абикеновна мен 6-сынып оқушысы Перегуда Никита қаламыздың құрметті азаматы, еңбек ардагері энергетик , қоғам қайраткері Яхия Асатовпен кездесу өткізді. Мақсаты Я.Асатовтың өнегелі өмірін жас ұрпаққа үлгі ету, естелік тыңдау арқылы жас ұрпақ пен ересек буын арасындағы сабақтастықты, байланысты нығайту болды.

1. **Зияткерлік тәрбие, ақпараттық мәдениет тәрбиесі**

"Әл-Фараби және ғылыми жетістіктер дәуірі" атты мектепішілік ғылыми-практикалық конференциясы өтті. Конференция барысында оқушылар ұлы ойшылдың еңбектерімен танысып, зерттеу жұмысын өтікізді.

09.04 күні 9,10,11 сыныптар арасында “Ұлт мақтанышы - Әлкей Марғұлан” атты ғылыми жобалар конференциясы өтті. Дарындылық пен шығармашылықты дамытудың түрлі жолдарының ішінде баланың өзіндік зерттеу жұмысы тиімді болып табылады. Балалардың дарындылығын дамытудың басты құралы - ең алдымен зерттеушілік ізденіс, білуге деген құштарлық, бақылауға, әлем туралы жаңа мәлімет жинауға талпынушылық болып табылады. Оқушылар қызыға қатысты. Бас жүлде иегері 11 а сынып оқушысы Аманжол Нұрайым, I орын иегері 9 б сынып оқушысы Әмірше Мунира, II орын иегері 10 а сынып оқушысы Минбаева Диана, III орын иегері 9 а сынып оқушысы Мұхтар Арина марапатталды. Оқушылар белсенділік танытқан үшін алғыс хаттармен марапатталды.

Мектептің дебат клубы жұмысын жоспарлы түрде жүргізіп жатыр. Өткен оқу жылдарында 2 команда болса, осы оқу жылында 3 команда құрылды. «Ғибрат», «Diamond», «Патриот» командалары қалалық дебат ойындарына қатысып, алғыс хаттармен марапатталып, «Патриот» командасы ІІІ орынға ие болды.

1. **Дене тәрбиесі, салауатты өмір салты**

8-10 сыныптар арасында «Денсаулық – зор байлық» атты эстафеталық сайыс ұйымдастырылды. Іс-шараны мектеп дене шынықтыру пән мұғалімі Аскаров.А.Б. және мектеп аға тәлімгері Орынбаева М.Е. өткізді. Мақсаты оқушылардың спортқа деген қызығушылығын арттыру, олардың ептілігін, шапшаңдығын, төзімділігін қимыл-күш қабілеттерін дамыту болды.

Оқушыларға ЖИТС-ның қазіргі таңдағы адамзаттың басты проблемасы екенін, оның зиянды жақтарын түсіндіріп, ғасыр дертіне айналып отырған кеселдің залалын жан-жақты меңгерту және зиянды әдеттен барынша аулақ болуға шақыру мақсатында Козыбакова С.Ж. мен Мейрамбай М.М. ұйымдастыруымен "ЖИТС - ғасыр дерті" тақырыбында кездесу ұйымдастырылды. Кездесуге Қарағанды облысының ЖИТС-тің алдына лау және күресу жөніндегі орталығының Жезқазған қаласыныдағы бөлімінің педагогі Беспаева Гульнур Есмуратовна мен "Дарис" емханасының әлеуметтік қызметкері Лукьяненко Инна Викторовна қатысты. Қонақтар өз сөзінде ЖИТС-ның адам өміріне зиянды әсерін аша отырып, салауатты өмір суруге азаматты жауапкершілітерін орнықтырды.

Жоғары сынып оқушыларымен "Біз нашақорлыққа қарсымыз!" тақырыбында дөңгелек үстел өтті. Онда балалар деректі фильмді, есірткінің зияны туралы баяндайтын презентацияларды көрді. Фильмді көргеннен кейін балалар жастарды салауатты өмір салтына тарту үшін не істеу керектігі туралы өз пікірлерін білдірді. Спорт секцияларының, қызығушылық үйірмелерінің жұмысына барынша көп көңіл бөлу туралы пікірлер айтылды.

Коронавирустық инфекцияның алдын алу және оқушыларға одан қорғанудың жолдарын үйрету мақсатында жоғары сынып оқушылары «Коронавирусты сақ болғанда бірге жеңеміз!» атты видеороликтер дайындап мектебіміздің әлеуметтік желілеріне жүктеді.

Мектебімізде «Денсаулық фестивалі», «Біз салауатты өмір салтын қолдаймыз», «Дене шынықтыру деген не?» сынды эстафеталық жарыстар өткізілді. Іс-шаралардың басты мақсаты салауатты өқмір салдтын насихаттау, балалардың бойында бәсекелестікке төзімділік қасиеттерін дамыту. Оқушылар белсене қатысып, өздерінің мықты тұстарын көрсете алды.

Облыстық «Дене шынықтыру» апталығы аясында мектепішілік жоспар құрылып, кездесу, спорттық жарыстар, отбасылық эстафеталар ұйымдастырылды.

Мектепте салауатты өмір салтын насихаттап, спортқа баулу мақсатында спорттық үйірмелердің жұмысы қарқынды жүргізілді. Бұл бағытта мектеп оқушылары қалалық «Ақ қыс – 2021» шаңғы тебуден жарыста І, ІІІ орын, волейболдан қыздар арасында аймақтық лигада І орын, қалалық үстел теннисінен жарыста ІІІ орын иеленді.

Оқушылардың бос уақытын ұйымдастыру мақсатында мектепішілік және қалалық үйірмелер мен спорт секцияларын белсенді тарту жұмысы жүргізілді. Мектепте 2020-2021 оқу жылында қазақ тілінде 28 және орыс тілінде 18, оның ішінде әскери-патриоттық бағыт -1, техникалық бағыт -21, жаратылыстану бағыты - 8, дене шынықтыру-спорттық бағыт -14, гуманитарлық бағыты-2 үйірмелер мен секциялар жұмыс жасайды. Жұмыс бағдарламаларын жасап, бекітуде педагогтарға әдістемелік көмек ұсына отырып, жоспар бойынша жұмысының орындалуын бақылаймын. Үйірмелер мен секциялық жұмысты зерттеуші – 1, эксперт – 3, модератор – 7, бірінші санатты – 1 және санатсыз – 4 мұғалім жұмыс жасайды.

Сынып жетекшілердің әдіс бірлестігінің жұмысын ұйымдастыруда әдіс алмасу семинарлары, проблемалық ашық алаңдар, дөңгелек үстелдер ұйымдастырылды. Қала көлемінде қашықтық форматында ұйымдастырылған "Тәрбие жұмысын ұйымдастыру" тақырыбында әдіс алмасу семинарында сынып жетекшілер Мейрамбай М.М. және Идрисова Е.И. баяндама оқып, сертификат алды. Сәтбаев қаласының білім бөлімінің ұйымдаструымен сынып жетекшілердің іс-тәжірибесін тартуға арналған «Оқушыға сапалы кәсіптік бағдар беру – жарқын болашақ кепілі» облыстық семинарда мектебіміздің сынып жетекшілері Идрисова Е.И., Мейрамбай М.М., әлеуметтік педагог Семилтирова Ж.К., психологтар Белгибаева Ж.Б., Мұханова Н.Е. және ТІЖО Махметова О.Д. өз тәжірибесімен бөлісті. Сынып жетекшілер өз тәжірибесімен бөлісу мақсатында басылымға өз баяндамаларын жүйелі түрде ұсынып отырады. «Мектептер ынтымақтастығы – инновациялар зертханасы» Сәтбаев қаласы Жетекші және серіктес мектептері форумында «Тәрбие жұмысы жүйесіндегі инновациялық жұмыс» ғылыми-әдістемелік секциясында «Мектептегі кәсіптік бағдар беру жұмысы. «Менің таңдауым» жобасы тақырыбында Мейрамбай Маржан Маликовна тәжірибе алмасты.

2020-2021 оқу жылында жоспарланған іс-шаралар уақытылы өтті. Тәрбие мақсатын бағытталған іс-шаралар ұйымдастру кезінде АКТ технологияларын ұтымды пайдалануға жұмыс жасалды. Жаңа оқу жылында осы жұмыс әрі қарай жалғасын таппақ.

**Мектеп директоры А.Т.Тлемисова**

Дайындаған: Махметова О.Д.

8(71063)31973